**Čarolija**

Kad pomislim na knjige, kao da se u mom srcu budi čarolija. One me vode u potpuno novi svijet pun iznenađenja i zabave, i, iako nisam tamo, u svakoj rečenici pronađem dio sebe.

Zato je jedna od najljepših stvari kod knjiga to što nas mogu povezati s drugima. Svatko ima knjigu (barem se nadam) koja mu se posebno sviđa, a moja je cijeli serijal knjiga o Harryju Potteru. One su me naučile da prijateljstvo može prijeći i najteže prepreke u životu. Zahvaljujući Harryju Potteru naučila sam da su snovi mogući ako vjerujemo u sebe. U tom čarobnom svijetu knjiga postaje moj najbolji prijatelj, a čitanje moje najdraže putovanje.

Svaka stranica donosi nove avanture. Mislim da uzbuđeno listanje i šuštanje papira ne može zamijeniti ni jedna elektronička knjiga.

Svaka je knjiga drukčija. Neke su o prijateljstvu i ljubavi, a neke o mržnji i gubitcima. Kada smo tužni i zabrinuti, možemo odabrati knjigu uz koju naše brige, barem za vrijeme čitanja, mogu nestati kao da prelazimo mostove između različitih svjetova.

Zato vjerujem da knjige nisu samo predmet; ona su čarolija koja obogaćuje naš život. One nas uče, zabavljaju i pomažu nam da postanemo bolji. Na kraju, svaka knjiga nosi svoju vlastitu čaroliju, a ja sam sretna što mogu biti dio tih čarobnih putovanja.

Zora Habajec

1. razred